stanford-oval/wikipedia huggingface dataset:
ג'יידן סמית'
חיים אישיים

ביוני 2017 עבר סמית מבית הוריו לבית בשווי 4 מיליון דולר בשכונה היידן הילס שבמחוז לוס אנג'לס.
בשנת 2013 העלו דבריו של סמית מחלוקות כאשר ביקר את החינוך המסורתי והמליץ לצעירים לעזוב את בית הספר. כשדיבר על בני נוער שלומדים בבית ספר ציבורי, אמר סמית' "ילדים שלומדים בבית ספר ציבורי הם כל כך מתבגרים, כל כך נסערים."
סמית יצא עם שרה סניידר משנת 2015 עד 2017. השניים נפרדו לאחר שעלו שמועות בגין בגידות מצדה. סניידר עוררה השראה לשירים רבים באלבום הבכורה של סמית', "Syre".
בנובמבר 2018, במהלך פסטיבל מוזיקה בו הופיע ג'יידן באצטדיון דודג'ר, אמר כי הוא נמצא במערכת יחסים עם הראפר טיילר, דה קריאייטור, אם כי טיילר הכחיש את הטענות הללו. בראיון שנערך לאחר מכן לרדיו, ג'יידן חזר והדגיש שטיילר הוא החבר שלו. בתחילת 2020, ג'יידן בירך בזכייה של טיילר בפרס הגראמי בציוץ בטוויטר והוסיף  "החבר שלי זכה בגראמי."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | המרדף לאושר | כריסטופר גרדנר ג'וניור |  |
| 2008 | כשהעולם עמד מלכת | ג'ייקוב בנסון ג'וניור |  |
| 2010 | קראטה קיד | דרה פרקר |  |
| 2013 | העולם אחרי | קיטאי רייג' |  |
| 2018 | סקייט קיטצ'ן | דבון |  |
| 2020 | מעשי ג'וקרים: הסרט | עצמו |  |
| 2020 | שנת חיים | דארין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006-2003 | All of Us | רג'י | 7 פרקים |
| 2008 | החיים היפים של זאק וקודי | טרוויס | פרק: "Romancing the Phone" |
| 2017-2016 | גט-דאון (אנ') | מרכוס "דיזי" קיפלינג | תפקיד משני; (2 עונות); 11 פרקים |
| 2018-2017 | ניו יוקיו | קאז-קהאן | דיבוב; 7 פרקים |
| 2022 | Entergalactic | ג'ורדן | דיבוב; ספיישל טלוויזיוני של נטפליקס |
דיסקוגרפיה > אלבומי אולפן

2017: Syre
2019: Erys
2020: CTV3: Cool Tape Vol. 3
פרסים ומועמדויות

| שנה | הפרס | קטגוריה | על | תוצאה |
| --- | --- | --- | --- | --- |
| 2006 | פרס PFCS | ההופעה הטובה ביותר בסרט על ידי נער | המרדף לאושר | זכייה |
| 2007 | פרסי בחירת הנוער | הכימיה הטובה ביותר | המרדף לאושר | זכייה |
| 2007 | פרסי בחירת הנוער | פריצת השנה - שחקן | המרדף לאושר | מועמדות |
| 2007 | פרסי הקולנוע של MTV | ההופעה הפורצת הטובה ביותר | המרדף לאושר | זכייה |
| 2007 | פרס Black Reel | פריצת השנה - שחקן | המרדף לאושר | מועמדות |
| 2007 | פרס איגוד מבקרי הקולנוע האמריקאי | השחקן הצעיר הטוב ביותר | המרדף לאושר | מועמדות |
| 2007 | פרס NAACP Image | השחקן המשני הטוב ביותר בסרט | המרדף לאושר | מועמדות |
| 2007 | פרס OFTA | השחקן הטוב ביותר לנוער | המרדף לאושר | מועמדות |
| 2009 | פרס סאטורן | ההופעה הטובה ביותר על ידי שחקן צעיר | כשהעולם עמד מלכת | זכייה |
| 2010 | פרס PFCS | ההופעה הטובה ביותר בסרט על ידי נער | קראטה קיד | מועמדות |
| 2010 | פרסי בחירת הנוער | הכוכב של הקיץ | קראטה קיד | מועמדות |
| 2011 | פרסי Black Reel | השחקן הטוב ביותר | קראטה קיד | מועמדות |
| 2011 | פרסי Black Reel | השיר הטוב ביותר | קראטה קיד | מועמדות |
| 2011 | פרסי בחירת הילדים של ניקלודיאון | שחקן אהוב | קראטה קיד | מועמדות |
| 2011 | פרס NAACP Image | השחקן המשני הטוב ביותר בסרט | קראטה קיד | מועמדות |
| 2011 | פרסי Empire | פריצת השנה - שחקן | קראטה קיד | מועמדות |
| 2011 | פרסי הקולנוע של MTV | הכוכב הקשוח הגדול ביותר | קראטה קיד | מועמדות |
| 2011 | פרסי בחירת הקהל | אנסמבל שחקנים נבחר לסרט קולנוע | קראטה קיד | מועמדות |
| 2011 | פרסי Young Artist | ההופעה הטובה ביותר בסרט קולנוע- לשחקנים ראשיים צעירים | קראטה קיד | זכייה |
| 2011 | פרסי ה-BET | פרס YoungStars |  | זכייה |
| 2011 | פרסי בחירת הנוער | אייקון האופנה הגברי על השטיח האדום |  | מועמדות |
| 2013 | פרסי ה-BET | פרס YoungStars |  | מועמדות |
| 2013 | פרסי הקולנוע של MTV | הכוכב הקשוח הגדול ביותר של הקיץ | העולם אחרי | מועמדות |
| 2014 | פרס פטל הזהב | השחקן הגרוע ביותר | העולם אחרי | זכייה |
| 2014 | פרס פטל הזהב | הזוג הגרוע ביותר | העולם אחרי | זכייה |
| 2014 | פרסי ה-BET | פרס YoungStars |  | מועמדות |
| 2015 | פרסי ה-BET | פרס YoungStars |  | מועמדות |
ג'וני קרדוסו

ז'ואאו "ג'וני" לוקאס דה סוזה קרדוסו (באנגלית: João "Johnny" Lucas de Souza Cardoso; נולד ב-20 בספטמבר 2001 בדנוויל שבניו ג'רזי, ארצות הברית) הוא כדורגלן אמריקאי המשחק בעמדת הקשר בקבוצת ריאל בטיס מלה ליגה ובנבחרת ארצות הברית.
קריירת מועדונים

קרדוסו גדל במחלקות הנוער של קריסיומה, אוואי ואינטרנסיונל. ב-15 בספטמבר 2019 ערך את הופעת הבכורה שלו בקבוצה הבוגרת של אינטרנסיונל, בניצחון 3-1 על אתלטיקו מיניירו במסגרת המחזור ה-19 בליגת העל הברזילאית לעונת 2019.
קריירה בינלאומית

ב-12 בנובמבר 2020 ערך קרדוסו את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות.
נכלל בסגל הנבחרת בקופה אמריקה 2024.
הערות שוליים

↑  Berhalter Selects 26-Player Roster to Represent the United States in 2024 Copa América, US Soccer, ‏14 June 2024
| נבחרת ארצות הברית – קופה אמריקה 2024 |
| --- | --- | --- |
|  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר |  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר | ארצות הברית |
גבריאל (כדורגלן)

גבריאל דוס סנטוס מגאלאס (באנגלית: Gabriel dos Santos Magalhães; נולד ב-19 בדצמבר 1997), הידוע בשם גבריאל, הוא כדורגלן ברזילאי, המשחק בעמדת הבלם בארסנל מהפרמייר ליג ובנבחרת ברזיל.
קריירת מועדונים

גבריאל נולד ברובע פיריטובה בסאו פאולו. בגיל 13 נסע גבריאל במשך 12 שעות באוטובוס לפלוריאנופוליס על מנת להתחיל את הקריירה שלו באוואי, אך חזר לסאו פאולו לאחר כשבוע עקב געגועים למשפחתו. אף על פי כן, גבריאל שקל מחדש את החלטתו וחזר לאוואי לאחר שבועיים, ובסופו של דבר הרוויח את חוזהו המקצועי הראשון בגיל 16. הוא המשיך להיות חלק מהקבוצה שהצליחה להעפיל לליגת העל הברזילאית ב-2017.
ב-31 בינואר 2017, הצטרף גבריאל לליל בליגת העל הצרפתית. לאחר מספר הופעות במדי ליל ב', הושאל גבריאל לטרואה בה שיחק תחת המאמן מרסלו בייאלסה לפני שהצטרף לדינמו זאגרב, אך גם בקרואטיה מיעט לשחק. ב-2018 חזר גבריאל לליל וערך 14 הופעות ואף כבש את שערו הראשון בקבוצה בניצחון 1–5 על פריז סן ז'רמן באפריל 2019.
בעונה שלאחר מכן, עונת 2019/2020, החל גבריאל לשחק באופן קבוע יותר והפך לשחקן הרכב. כמו כן פתח בהרכב הקבוצה בכל ששת המשחקים בליגת האלופות.
ב-1 בספטמבר 2020 הודיעה ארסנל על החתמתו של גבריאל בחוזה ארוך טווח.
ב-12 בספטמבר, במשחק הפתיחה בפרמייר ליג של ארסנל בעונת 2020/2021, ערך גבריאל את הופעת הבכורה בקבוצה ואף כבש את השער השני בניצחון הקבוצה 0–3 על פולהאם. את עונת 2021/2022 סיים עם חמישה שערים.
קריירה בינלאומית

גבריאל זומן לייצג את ברזיל את נבחרת עד גיל 20 באליפות דרום אמריקה 2017. סך הכל ערך שבע הופעות במדי הנבחרת.
ב-9 בספטמבר 2023, ערך את הופעת הבכורה בנבחרת ברזיל הבוגרת בניצחון 1-5 על נבחרת בוליביה במסגרת מוקדמות מונדיאל 2026.
נכלל בסגל נבחרת ברזיל לטורניר קופה אמריקה 2024.
תארים > דינמו זאגרב

אליפות הליגה הקרואטית: 2017/2018
הגביע הקרואטי: 2017/2018
ארסנל
מגן הקהילה: 2023
הערות שוליים

↑  PROSPECT | Gabriel Magalhães | Get French Football News, www.getfootballnewsfrance.com
↑  Avaí Futebol Clube » Gabriel, web.archive.org, ‏25 באפריל 2017
↑  LOSC - Gabriel DOS SANTOS MAGALHAES (2019 - 2020) | Lille LOSC, www.losc.fr (ארכיון)
↑  Gabriel is a Gunner! | Defender joins Arsenal, www.arsenal.com (באנגלית)
↑  Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
| נבחרת ברזיל – קופה אמריקה 2024 |
| --- | --- | --- |
|  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור |  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור | ברזיל |
גאורג (סרט)

| --- | --- |

 בימוי:  פיטר סים
 הופק בידי:  Märten Kross, Ivo Felt 
 תסריט:  Mati Põldre, אלכסנדר בורודיאנסקי 
 שחקנים ראשיים:  מרקו מטברה Tõnu Kark Elle Kull Anastasiya Makeyeva רנארס קאופרס בפסקה זו רשומה אחת נוספת שטרם תורגמה 
 מוזיקה:  יורי פוטינקו
 צילום:  Rein Kotov 
 מדינה:  אסטוניה אסטוניה
 חברת הפקה:  Allfilm, MRP Matila Röhr Productions, Lege Artis Film 
 הקרנת בכורה:  2007
 משך הקרנה:  105 דקות
 שפת הסרט:  אסטונית, פינית
 סוגה:  סרט ביוגרפי, סרט דרמה 
 דף הסרט ב־IMDb
 
גאורג (באסטונית: Georg) הוא סרט קולנוע אסטוני משנת 2007. הסרט הוא ביוגרפיה של הזמר האסטוני גאורג אוטס (אנ'). הוא צולם בטאלין, בהלסינקי ובמוסקבה.
עלילה

הסרט עוקב אחר מערכות היחסים של אוטס. לאחר שנישא לראשונה, הוא התגייס לצבא, ובמהלך שירותו הוא פוגש בירוסלבל את אסטה, רקדנית בלט צעירה. בעקבותיה הוא מתגרש מאשתו ונישא לה בשנית.
לאחר המלחמה מתחילים בני הזוג לעבוד ביחד בבית האופרה של טאלין. אוטס זוכה לפרסום והצלחה, בעוד רעייתו זוכה להצלחה פחותה והיא מתמקדת בעיקר בחיי המשפחה.
לאחר מכן הנישואים עולים על שרטון. הוא מתגרש ומתחתן בפעם השלישית. במהלך נישואים אלו מתואר כיצד הוא מתמודד עם מחלתו.
ברתולד

| --- | --- |

 לידה:  1083 Solignac, צרפת 
 פטירה:  1195?  (בגיל 112 בערך) הכרמל, ישראל 
 חג:  29 במרץ 
 
ברתולד הקדוש מהר הכרמל (1083[דרוש מקור]) הוא קדוש נוצרי, שפעל בהר הכרמל.
ביוגרפיה

ברתולד נולד בלימוז', אשר בדרום מערב צרפת. הוא הגיע לארץ הקודש כצלבני והיה באנטיוכיה בזמן שהייתה נצורה על ידי הסרצנים. בזמן זה, לפי המסורת הנוצרית, נגלה אליו ישו, וגינה את דרכיהם הרעות של החיילים. בשנת 1185 הגיע ברתולד להר הכרמל, בנה שם קפלה קטנה וקיבץ סביבו נזירים אשר ביחד ניהלו אורח חיים בהשראת אליהו הנביא. קהילה זו נחשבה למקור של מסדר הכרמליטים, אך אין לדבר הוכחות ברורות ורוב ההיסטוריונים החוקרים את המסדר אינם שותפים לדעה זו. ברתולד נפטר בשנת 1195, לערך.
אחיו, המבורך אלברט אבוגדרו, היה הפטריארך של אנטיוכיה.
היום המוקדש לברתולד בלוח השנה הגרגוריאני חל ב-29 במרץ.
הערות שוליים

↑  אריאל: כתב עת לידיעת ארץ־ישראל - מהדורות 37-42 - דף 52
↑  אנציקלופדיה כללית מסדה - כרך 4 - דף 145
ערך זה הוא קצרמרבנושא קדושים נוצרים. אתם מוזמנים לתרום לוויקיפדיה ו.
גאוגרפיה של ניו זילנד

| --- | --- |
 (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמן+(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמן+
 יבשת:  אוקיאניה, אוקיאניה 
 קואורדינטות:  41°12′S 174°00′E﻿ / ﻿41.2°S 174°E﻿ / -41.2; 174
 שטח
 דירוג שטח:  77
 שטח:  268,838 קמ"ר 
   אדמה:  264,537 קמ"ר (98.4%)
   מים:  4,301 קמ"ר (1.6%)
 גובה
 הנקודה הנמוכה:  0 מטר  (טאיירי פליין)
 גובה ממוצע:  388 מטר
 הנקודה הגבוהה:  3,754 מטר (הר קוק)
 מידע נוסף
 אורך קו החוף:  15,134 ק"מ
 אורך הגבולות:  0 ק"מ
 מדינות גובלות:  אוסטרליה 
 
תמונת לווין של ניו זילנד. במרכז האי הצפוני ניתן לראות את אגם טאופו והר רואפהו וכן את הר אגמונט. באי הדרומי השלג מסמן את תוואי האלפים הדרומיים
ניו זילנד היא מדינת איים בדרום האוקיינוס השקט. היא מורכבת משני איים עיקריים - האי הצפוני (North island) והאי הדרומי (South island) שנקראים גם או טה-איקה-א-מאוי (Te-Ika-a-Maui) וטה-וואי-פוונאמו (Te Wai Pounamu) במאורית, וממספר איים קטנים יותר - האי סטיוארט (Stewart Island) ראקיאורה (Rakiura) בשפת המאורים, האי ואיהקה (Waiheke), גרייט ברייר (Great Barrier Island), איי צ'טהאם ומספר איים נוספים. האי הצפוני והאי הדרומי מופרדים על ידי מצר קוק. שטחה הכולל של ניו זילנד הוא 268,680 קמ"ר, גדול במעט מזה של בריטניה, קטן במעט מזה של איטליה וגדול פי 13 משטח ישראל (בגבולות הקו הירוק). לניו זילנד אין גבול יבשתי עם מדינה אחרת, המדינה הקרובה ביותר היא אוסטרליה הנמצאת כ-1600 ק"מ מצפון מערב לניו זילנד.
הנוף הניו זילנדי מגוון ונע בין הרים מושלגים, קרחונים, חופים זהובים, אזורים תרמיים, הרי געש פעילים, יערות גשם, מישורים נרחבים ועוד. עם זאת ישנם מאפיינים החוזרים כמעט בכל אזור במדינה, בין השאר נהרות ואגמים רבים (עקב כמות המשקעים הגדולה) וקו חוף ארוך ומלא בפיורדים ומפרצים.
האי הדרומי

האי הדרומי הוא הגדול מבין איי ניו זילנד, שטחו הוא 151,215 קמ"ר והוא חצוי לאורכו על ידי האלפים הדרומיים בהם נמצאת הפסגה הגבוהה בניו זילנד, הר קוק (3,754 מטר) ו-18 פסגות נוספות מעל לגובה של 3000 מטר. האלפים הדרומיים קרובים לחוף המערבי והמדרונות שלהם מגיעים כמעט עד לקו החוף, ממזרח לאלפים ישנם מישורים נרחבים המאכלסים את רוב תושבי האי. האלפים הדרומיים נוצרו כתוצאה מתנועה של לוחות טקטוניים והתנגשות של לוח האוקיינוס השקט עם הלוח האוסטרלי, שני גורמים נוספים שהשפיעו רבות על עיצוב האי הדרומי הם כמות המשקעים הגדולה - שיצרה אגמים ונהרות רבים וכן תנועה של קרחונים, בעיקר בעידן הקרח האחרון שיצרו רבים מהפיורדים והמצרים המפותלים בצפון ובדרום מערב האי.
האי הצפוני

האי הצפוני הוא השני בגודלו ושטחו הוא 113,729 קמ"ר. האי הצפוני מאופיין באזורי פעילות געשית שנוצרו משקיעה של לוח האוקיינוס השקט מתחת ללוח האוסטרלי, לכל אורך האי פזורים הרי געש פעילים ואזורים של פעילות תרמית. במרכזו של האי הצפוני שוכן אגם טאופו, האגם הגדול ביותר בניו זילנד, דרומית אליו נמצא רואפהו, ההר הגבוה ביותר באי הצפוני, שהתפרץ לאחרונה באמצע שנות התשעים. במערב האי נמצא הר אגמונט (טאראנאקי), חרוט כמעט מושלם המתרומם מתוך אזור מישורי.
שטחים נוספים

פרט לשני האיים המרכזיים שייכים לניו זילנד מאות איים קטנים יותר, רובם הגדול אינו מאוכלס ונמצא בסמוך לאיים הגדולים. בין האיים הללו נמנים האי סטיוארט הממוקם 30 ק"מ מדרום לאי הדרומי, איי צ'סאם הממוקמים כ-500 ק"מ מזרחית לאי הדרומי והאיים הפולינזיים איי קוק, טוקלאו וניווה הממוקמים בדרום האוקיינוס השקט, כ-3000 ק"מ מצפון מזרח לאי הצפוני. ניו זילנד טוענת גם לבעלות על שטח חסות רוס, גזרה מאנטארקטיקה ומספר איים הסמוכים לה.
שטחים נוספים > האי סטיוארט

האי סטיוארט הוא האי השלישי בגודלו בניו זילנד ושטחו הוא 1,746 קמ"ר, הוא ממוקם כ-30 ק"מ מדרום לאי הדרומי ומופרד ממנו על ידי מיצר פובו (Foveaux Strait). רוב האי מכוסה בצמחייה עבותה וחלקו הצפוני בוצי ברובו, הפסגה הגבוהה ביותר באי היא הר אנגלם (Mt Anglem) המתנשא לגובה של 979 מטר. באי מתגוררים כ-236 תושבי קבע והיישוב היחיד הוא העיירה אובן, כל שטחו של האי מוכרז כפארק לאומי.
אקלים

עונת הקיץ נמשכת מדצמבר ועד פברואר, והחורף - מיוני ועד אוגוסט. האקלים הרגיל במדינה הוא נוח, ולעיתים נדירות חורג מ-C°‏ 30 כלפי מעלה או מ-C°‏ 0 כלפי מטה. בבירה ולינגטון הטמפרטורה הממוצעת נעה בין C°‏ 6 ל-C°‏ 20. כמות המשקעים רבה, ונעה ברוב האזורים בין 600 ל-1,800 מ"מ בשנה. באזורים מסוימים, בעיקר בחוף המערבי של האי הדרומי כמות המשקעים מגיעה אף ל-12,000 מ"מ בשנה.
פארקים לאומיים ושמורות טבע

כמעט שליש משטחה של ניו זילנד, יותר מ-80,000 קמ"ר מוכרזים כפארקים לאומיים או שטחים אחרים המוגנים מסיבות סביבתיות, תרבותיות, היסטוריות או מדעיות. בניו זילנד מוכרזים 14 פארקים לאומיים, המשתרעים על שטח של כ-25,000 קמ"ר. הפארק הלאומי טונגרירו הוכרז ב-1887 והיה הפארק הלאומי הראשון בניו זילנד, הפארק הלאומי הגדול ביותר בניו זילנד הוא הפארק הלאומי פיורדלנד בדרום האי הדרומי, שטחו הוא 12,519 קמ"ר והוא אחד הפארקים הלאומיים הגדולים בעולם. בנוסף לפארקים הלאומיים קיימות בניו זילנד 20 שמורות יער בשטח כולל של 18,000 קמ"ר, כ-3500 שמורות טבע קטנות בשטח כולל של 15,000 קמ"ר ו-21 שמורות ימיות.
המשרד לשימור (Department of Conservation - DOC) הוקם ב-1987 ומאז מנהל את כל הפארקים הלאומיים ושמורות הטבע בניו זילנד, אחראי על פרויקטים של שיקום סביבתי, שימור מינים, הגנה מפני שרפות, סימון ואחזקת מסלולי טיול, מתקני קמפינג ובקתות ללינה בטרקים.
הפארקים הלאומיים בניו זילנד הם (מצפון לדרום) -
פארק לאומי טונגרירו
פארק לאומי טה אורוורה
פארק לאומי אגמונט
פארק לאומי והנגנאוי
פארק לאומי קהורנג'י
פארק לאומי אבל טסמן
פארק לאומי נלסון לייקס
פארק לאומי פאפארואה
פארק לאומי ארתור'ס פאס
פארק לאומי וסטלנד טאי פאוטיני
פארק לאומי אאורקי/הר קוק
פארק לאומי הר אספירינג
פארק לאומי פיורדלנד
פארק לאומי ראקיאורה
ראו גם

החי של ניו זילנד
חבלי ניו זילנד - חלוקה מנהלית של ניו זילנד לחבלים
הערות שוליים

↑  לא כולל טריטוריות מרוחקות
| גאוגרפיה של מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין    • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הוותיקן • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה    • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
הר קוק, ההר הגבוה ביותר בניו זילנד, תמונה מכיוון ההוקר ואלי (Hooker valley)
גבריאל, נסיך בלגיה

גבריאל בודואן שארל מריה (בצרפתית: prince Gabriel Baudouin Charles Marie; בהולנדית: Gabriël Boudewijn Karel Maria; נולד ב-20 באוגוסט 2003) הוא נסיך בלגיה. בנם השני של פיליפ, מלך הבלגים ומתילדה, מלכת בלגיה.
ביוגרפיה

הנסיך גבריאל נולד בבית החולים ארסמוס בעיר אנדרלכט שבמחוז בריסל ב-20 באוגוסט 2003. אביו הוא פיליפ, מלך הבלגים ואמו היא מתילדה, מלכת בלגיה. סנדקיו הם דודו מצד אמו, הרוזן שארל אנרי ד'אודקם ד'אקוז, ובת דודה שנייה שלו מצד האב, הברונית מריה כריסטינה פון פרייברג. חרף העובדה שהוא הבן הזכר הראשון של הזוג המלכותי, אחותו הגדולה אליזבת היא יורשת העצר לאחר שב-1991 בוטל בבלגיה חוק העדפת הבן הבכור. לגבריאל יש אח צעיר בשם עמנואל ואחות צעירה בשם אלאונור. גבריאל לומד כיום בהקולג' הישועי על שם ז'אן ברכמן הקדוש בבריסל. הלימודים בקולג' מתקיימים בשפה ההולנדית. הוא משחק הוקי שדה במועדון מקומי ומנגן בפסנתר. הוא יאלץ לעבוד לפרנסתו כאשר יגיע לבגרות.
מצד אביו גבריאל הוא צאצא של בתי אצולה איטלקים רבים כגון אורסיני וקולונה ולמספר אפיפיורים והוא בעל קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמו הוא צאצא של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והוא אף קרוב משפחה של נשיא פולין ברוניסלב קומורובסקי.
הערות שוליים

↑  כתבה על טקס ההטבלה
↑  Belgique: la rentrée du prince et des princesses
↑  Le prince Gabriel se blesse au genou en jouant au hockey
↑  Tous musiciens dans la Famille royale
↑  Le prince Gabriel se casse la jambe
גברי לוי

| --- | --- |

גברי לוי, 2010
 לידה:  24 בדצמבר 1937 פתח תקווה, פלשתינה (א"י) 
 פטירה:  16 באוגוסט 2018 (בגיל 80)
 מדינה:  ישראל 
 מקום קבורה:  בית הקברות סגולה 
 
לוחית זיכרון לגברי לוי בפתח תקווה
גברי (גבריאל) לוי (24 בדצמבר 1937 – 16 באוגוסט 2018) היה עסקן כדורגל, רקדן וכוריאוגרף ישראלי. בין היתר כיהן כיושב ראש התאחדות הכדורגל בישראל.
ביוגרפיה

גברי לוי נולד ב-1937 בפתח תקווה למשפחה יוצאת בולגריה. הוא החל להתעניין במחול בגיל 15 והשתתף בלהקת "עלומים פתח תקווה" בהדרכתו של יונתן כרמון, שצירף אותו ללהקה המרכזית של ההסתדרות. ב-1957 היה שותף בהקמת להקת כרמון של יונתן כרמון ויצא איתה לסיבובי הופעות בעולם. מ-1959 התגורר בארצות הברית, הקים את להקת המחול "הצברים", עימה פעל חמש שנים, באותה התקופה השתלם גם בסגנונות ריקוד אחרים, למד שיעורי בלט קלאסי וג'אז. ב-1964 שב ללהקת כרמון ושימש כעוזר המנהל האמנותי.
ב-1973 נקרא לנהל את להקת המחול של צה"ל, אולם כעבור שלוש שנים החליט הרמטכ"ל רפאל איתן לפרק את הלהקה. לאחר הפירוק קיבץ לוי את יוצאי הלהקה וב-1976 יזם את להקת המחול "שלום 1976", אותה ניהל שמואל צמח. הלהקה ייצגה את ישראל ברחבי העולם.
לוי הדריך במשך השנים להקות מחול רבות, בהן: עמק הירדן, עמק יזרעאל, שער הנגב, גליל מערבי, בית הגפן בחיפה, הדרים רחובות, פעמי אביב בתל אביב, ותיקי פתח תקווה ולהקת אשקלון. הפיק וביים את טקסי הפתיחה והנעילה של המכביה השלוש-עשרה וה-14, וכינוס הפועל ה-15, בהם השתתפו אלפי משתתפים. כן שימש כוריאוגרף בהצגות שונות בתיאטרון הבימה. ב-1979 היה הכוריאוגרף של קטע-המעבר באירוויזיון 1979 אשר התקיים בירושלים, שבוצע בידי להקת "שלום". על עבודותיו זכה בפרס כינור דוד ופרס ורד הכסף.
בין השנים 1996–2003 כיהן כיושב ראש ההתאחדות לכדורגל. לאחר פרישתו מתפקיד זה, חזר לניהול להקת המחול "שלום" בה הדריך גם שלמה רוזמרין.
בשנים 2005–2006 שימש שופט בתוכנית הטלוויזיה "רוקדים עם כוכבים", וב-2007 שימש כחבר בפאנל התוכנית "יציע העיתונות" בערוץ הספורט. באותה שנה שיחק בתפקיד אורח בסרט "רחמים".
ביוגרפיה > פעילותו בתחום הכדורגל

ב-1989 כיהן לוי כיו"ר קבוצת הפועל פתח תקווה, ולאחר מכן היה חבר ההתאחדות לכדורגל, וממלא מקום היו"ר.
בספטמבר 1996 התמנה לתפקיד יושב ראש ההתאחדות לכדורגל בישראל (במקומו של עזריקם מילצ'ן), תפקיד אותו מילא במשך שבע שנים. בתקופתו נעשתה חלוקה חדשה של הליגות לכדורגל, והחלה ליגת העל אשר עד אז נקראה הליגה הלאומית בכדורגל, ולראשונה נמכרו זכויות השידור של ליגת העל בכדורגל לערוץ הספורט. הוא דרש משכורת עבור עבודתו אף על פי שכל בעלי התפקיד לפניו כיהנו בהתנדבות, בתקופתו מונו שני מאמני כדורגל, ריצ'רד נילסן במקום שלמה שרף ואברהם גרנט במקום נילסן. לוי עצמו התפטר כמה פעמים מתפקידיו בהתאחדות, על רקע מחלוקות שונות, אולם לאחר כל פעם, חזר בו. בתקופתו התרחשו פרשיות הקשורות לכדורגל הישראלי:
בנובמבר 1999 הפסידה נבחרת ישראל לנבחרת דנמרק בשלב הפלייאוף במוקדמות יורו 2000, וכעבור ימים אחדים התברר כי כדורגלנים בנבחרת בילו עם נערות ליווי. הפרשה כונתה בתקשורת הספורט בישראל, "פרשת נערות הליווי".
ב-2001 נחשפה פרשת שופטים באדום, הקשורה בהטייה של משחקי כדורגל, ובה היו מעורבים שופטי כדורגל ועסקנים.
ב-2005 קבע בית משפט השלום בחדרה גזר על גברי לוי 100 שעות למען הקהיליה בעקבות תקיפת העיתונאי חמי אוזן ב-10 באוקטובר 2000.
לאחר פרישתו מראשות ההתאחדות לכדורגל, שב לשמש כיו"ר מועדון הכדורגל הפועל פתח תקווה. על תקופתו כיו"ר ההתאחדות הצהיר לוי: ”אני חושב שהייתי יו"ר יוצא מהכלל, אבל אדם לא מדבר על עצמו”.
חיים אישיים

בשנת 1959 נשא לאישה את לאה לבגורן, רקדנית בלהקת המחול שלו ולזוג נולדו שלושה ילדים. ביניהם, מאמן הכדורגל גיא לוי. אחיינו של גברי לוי הוא השחקן יהודה לוי.
לוי, שברוב חייו התגורר בפתח תקווה, גר בשנותיו האחרונות בתל אביב. ב-16 באוגוסט 2018, נפטר ממחלה קשה.
הערות שוליים

1 2  עמי פרידמן, בין המגרש לנעלי ריקוד: המחול בחייו של גברי לוי, באתר ynet, 16 באוגוסט 2018
1 2  אלי סהר, "עם לוזון המצב רק יהיה גרוע יותר", באתר ישראל היום, 19 באוגוסט 2011
↑  להקת שלום בהנהלת גברי לוי - אתר האינטרנט של הלהקה
↑  דורון ברגר, גברי לוי ירצה 100 שעות למען הקהייליה, באתר הארץ, 23 בפברואר 2005
↑  ציטוטי העונה, באתר nrg‏, 2 ביוני 2005
1 2  גברי לוי נפטר בגיל 80 ממחלה קשה, באתר ‏מאקו‏, 16 באוגוסט 2018
↑  אורי קידר, הלך לעולמו גברי לוי, מהסמלים הגדולים של פתח תקוה, באתר mynet‏ קיבוץ, 16 באוגוסט 2018
↑  הלך לעולמו יו"ר ההתאחדות לכדורגל לשעבר גברי לוי, באתר ynet, 16 באוגוסט 2018
| --- | --- |
בקרת זהויות :  NLI: 987010266279905171  GND: 141120584  LCCN: n97843272  VIAF: 58375008   WorldCat (עם VIAF): 58375008
ג'ורג' לורר

| --- | --- |

 לידה:  23 בספטמבר 1925 ניו יורק, ניו יורק, ארצות הברית 
 פטירה:  5 בדצמבר 2019 (בגיל 94) Wendell, ארצות הברית 
 מקום לימודים:  אוניברסיטת מרילנד  technical school 
 מוסדות:  IBM 
 
ג'ורג' ג'וזף לורר השלישי (באנגלית: George Joseph Laurer III;‏ 23 בספטמבר 1925 – 5 בדצמבר 2019) היה מהנדס אמריקאי, עובד IBM שנודע כמפתח קוד המוצר האוניברסלי (UPC) בשנות ה-70 של המאה ה-20 על בסיס הברקוד, שנרשם כפטנט באוקטובר 1952. על שמו של לורר רשומים 25 פטנטים.